Lied ohne Worte
Aboya un esbardar de marusías
tentando os ceos sin atopar a Lua
  Pero a Lua esta noite
desertou d'os almanaques
  Murcha antre duas follas
- violedas pensamentos -
d'o manual póstumo
- outono madrigaes -
que versifiquei eu 

  Mansas vagas unánimes
reorgaizan-se detrás d'o vento 
  Cando pase a ráfega derradeira
dirá-nos adeus
c'o pano branco d'o gaf-tope
  Alude a un fracaso
de follas amarelas
  e renova-se a sorrisa d'os mastros
  sempre c'as ponlas novas e xoviaes 

  Noiva miña
vestida de lua
  que romantizas
¡tan cursi!
pol-o xardín 

  Sentei-me a proa
fumando a miña pipa
  Pero outra noite pensarei en ti. 

GL-L
De catro a catro